જુનાગઢ કોર્પોરેશનનો વહીવટ આમ તો છેલ્લા ઘણા વર્ષથી ભારે વગોવાઇ ચૂકયો છે  ત્યારે ગત ટર્મમાં જુનાગઢ કોર્પોરેશનનો અનેક વગોવાઇ  ગયેલ વહીવટ, આગિયારસોથી વધુ ગાયોના મોત, શહેરમાં હરિયાળી ઊભી કરવાનું કૌભાંડ, કર્મચારીઓની બઢતી અને ભરતિમાં ભ્રષ્ટાચાર, ચાલુ વાહન ભંગારમાં વેચી નાખવાનું કારસ્તાન જેવા અનેક ભ્રષ્ટાચારો ગેરરીતિ પકડાઇ ચૂકી હતી અથવા આક્ષેપ થયા હતા, અને જે તે સમયે મેયર, ડેપ્યુટી મેયર, શાસક પક્ષના નેતાથી લઇ કમિશનર કક્ષાના અધિકારી પદાધિકારીઓએ જાહેર કર્યું હતું કે, આ બાબતની તપાસ થશે અને કસૂરવારોને મુકવામાં નહીં આવે, ચમરબંધીઓને છોડવામાં નહિ આવે, આ માટે અલગ-અલગ સમિતિઓને તપાસ સોંપવામાં આવી હતી, મોટાભાગની સમિતિઓએ રિપોર્ટ પર આપી દીધા છે પરંતુ ભ્રષ્ટાચાર, ગેરરીતિ અને રાજકારણની આંખ મિચામણા નીતિના કારણે જાણે કે ભ્રષ્ટાચાર સામે ઊભી થયેલી સમિતિના રિપોર્ટ મુજબ કસૂરવારો કોઈ છે જ નહીં તેના કારણે એક પણ સામે કાર્યવાહી થઇ નથી,